Diari Oficial de la Generalitat Valenciana


Sumari del DOGV 3589, del 23-09-1999 (1999/8175)

ORDRE de 6 de setembre de 1999, de la Conselleria d'Economia i Hisenda, per la qual acorda l'afectació al domini públic de la Generalitat Valenciana, per a la protecció de la natura, d'una finca situada en la partida Les Pedres del terme municipal de Silla (Valencia).
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3589

Data del DOGV
:   23-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8175


Data del document
:   06-09-1999

Organisme emissor
:   Conselleria d'Economia i Hisenda

Tipus de document
:   Ordre

Descriptors 

:   * Silla
    * cultura regional
    * propietat immobiliària

ORDRE de 6 de setembre de 1999, de la Conselleria d'Economia i Hisenda, per la qual acorda l'afectació al domini públic de la Generalitat Valenciana, per a la protecció de la natura, d'una finca situada en la partida Les Pedres del terme municipal de Silla (Valencia). [1999/8175]
  
Mitjançant escriptura de compravenda, atorgada davant el notari de València Sr. Enrique Robles Perea el 27 d'abril de 1999, la Generalitat Valenciana va adquirir una finca situada en la partida Les Pedres del terme municipal de Silla (València) dins dels límits del Parc Natural de l'Albufera, per a incrementar la superfície del parc esmentat, inclòs en la llista de zones humides de importància internacional en el conveni Ramsar i catalogat com a ZEPA (Zona d'Especial Protecció per a les Aus) per la Directriu 79/409 de la Comunitat Econòmica Europea, sobre conservació d'aus silvestres.
  
Una vegada formalitzada l'adquisició, i d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, s'afecta al domini públic de la Generalitat Valenciana l'immoble esmentat.
  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana
  
ORDENE:
  
Primer
  
Afectar al domini públic de la Generalitat Valenciana, amb la finalitat d'ampliar la superfície del Parc Natural de l'Albufera, l'immoble que a continuació es descriu:
  
Rústica, terra arrossar, en el terme de Silla, partida Les Pedres (polígon 18, parcel·la 24) de setanta-set àrees i que confronta: pel nord, parcel·la 22, mitjançant el sequiol del Poll, la titularitat cadastral del qual és de la Generalitat Valenciana; sud, sèquia de Torizana, divisòria dels termes de Sollana i Silla; est, parcel·la 23, la titularitat cadastral de la qual és del Sr. Manuel Olmos Paredes, i oest, parcel·la 206, mitjançant sèquia dormidor enmig, la titularitat de la qual és de la Generalitat Valenciana.
  
Consta en l'Inventari General de Béns i Drets de la Generalitat Valenciana amb el número A01/46/230/0008.
  
Segon
  
L'immoble queda integrat en el domini públic de la Generalitat Valenciana i correspon a la Conselleria de Medi Ambient l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 6 de setembre de 1999
  
El conseller d'Economia i Hisenda
  
VICENTE RAMBLA MOMPLET